Este vorba despre pietonul care se aruncă la pământ și se preface că a fost lovit, apoi îl șantajează pe șofer să-l "despăgubească".
O astfel de scenă a fost filmată de la balcon de un cetățean din capitala Italiei.
"Ia amploare, la Roma, înșelătoria cu falsul accident. Un cetățean a filmat cum se petrece această înșelătorie și a postat pe internet imaginile, care s-au viralizat pe rețelele sociale.
Filmulețul arată cum un bărbat stă la trecerea de pietoni și dă impresia că ezită să traverseze.
La un moment dat, o mașină trece pe lângă el iar individul se preface că a fost lovit în timp ce pune piciorul pe marcajul pietonal.
Pentru a fi mai convingător, el se aruncă la pământ și bate aerul cu mâinile.
Bărbatul din imagini a fost identificat de autorități.
Este vorba despre un italian în vârstă de 36 de ani, care a fost arestat de carabinieri.
Oamenii legii au stabilit că suspectul are antecedente în ceea ce privește furturile și înșelătoriile.
În cazul falsului accident, el i-a cerut șoferului 50 euro drept despăgubire pentru celularul pe și l-ar fi spart de caldarâm în urma presupusului impact cu mașina.
Autoritățile din Italia avertizează cu privire la acest gen de înșelătorii și îi roagă pe cetățenii să le semnaleze poliției dacă le observă.